SARIE-fotograaf se skoonsuster deur 'n leeu doodgebyt | SARIE
SARIE-fotograaf se skoonsuster deur 'n leeu doodgebyt
Die werkers was tydens die voorval glo besig om die hokke skoon te maak. Volgens 'n Facebook-inskrywing van die diererehabilitasiesentrum, het die leeu die hek oopgestoot en deur 'n kleiner hek, wat gebruik word om gras in die hokke te gooi, gekruip.
"Ons sukkel nog om die fynere besonderhede van die voorval te kry omdat die telefoonlyne in Zimbabwe probleme gee.
"Sy was baie lief vir die diere en het verwaarloosde en mishandelde leeus, jagluiperds en luiperds versorg. Sy het altyd wilde diere as troeteldiere gehad," het Lubbe gesê.
"Dit gaan nie goed met my vrou en skoonma nie. Ek dink dit moet baie erg vir hulle wees, omdat hulle hul voorstel wat met Robyn gebeur het en hoe die leeu haar aangeval het. Dit is verskriklik om te weet jou kind is deur 'n leeu verskeur. Dat ons ook nie al die besonderhede het nie, is ook vir ons erg."
Kyk die galery van 'n paar voorbladfoto's wat Clinton Lubbe al vir SARIE geneem het
Ons innige simpatie met julle groot verlies. Een troos is sy het gesterf terwyl sy gedoen het waarvoor sy die liefste was, mag God julle krag gee om hierdeur te kom.